Awo olwatuuka, nga wabaawo Ssewazzike eyali yeemanyi engeri gye yakula emabega. Ye yali alowooza nti yakula bubi era tewasaana kulabwa, era bw’atyo n‘agezaako okubikkayo. Olwali olwo ng’alaba Wakibe ng’alina omukira omuwanvu, ogulabika obulungi. Yamukwatirwako ensaalwa n’atuuka n’okumubuuza oba asobola okumuwaako ku mukira gwe yeebikkeko emabega. Okusaba kwa Ssewazikke kwasanyusa nnyo Wakibe, kyava amubuuza nti,’ Lwaki oyagala omukira gwange? Ssewazzike n’amugamba nti, “Gundabikira bulungi. Era guyinza okumbikkirako emabega wange eno ewatalabika bulungi.” Wakibe n’amuddamu nti, “Waakiri okuguwalula mu bisooto ne mu maggwa naye nga sikuwaddeeko wadde akatundu. Siyinza kubaako kye nkukolera kukuleetera kulabika bulungi kunsinga.” Ssewazzike yaggwaamu amaanyi naye era ensonga ya Wakibe yagitegeera bulungi. Yakimanya nti taligenda kumwenkana bulungi, naye era n’akimanya nti ekyo takyetaaga. Yali musanyufu nnyo olwekyo kye yali, era yali teyeetaaga kubeerako na ky’akyusa ku mubiri gwe. Ekyokuyiga ekiri mu mboozi eno: Weenyumirize mu ekyo ky’oli, era teweegeraageranya ku bantu balala. Olabika bulungi nnyo nga bw’oli.